ก.ดิจิทัล แจ้งเอาผิด ปวิน แอดมินเพจฯ เผยแพร่ข้อมูลเท็จ
รองปลัดกระทรวงดิจิทัลฯ เข้าแจ้ง ปอท. เอาผิด ปวิน ชัชวาลพงศ์พันธ์ ในฐานะแอดมินเพจ ปมเผยแพร่ข้อความกระทบความมั่นคง พงส.เตรียมประสาน ตม. เนื่องจากเจ้าตัวอยู่ต่างประเทศวันที่ 19 ส.ค. ที่ บก.ปอท. นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม (ดีอีเอส) แจ้งความกับ พ.ต.ท.กฤช เสนีย์วงศ์ ณ อยุธยา รอง ผกก.(สอบสวน) กก.3 บก.ปอท.ให้ดำเนินคดีกับแอดมินและผู้เกี่ยวข้องกับกลุ่มเฟซบุ๊ก รอยัลลิสต์มาร์เก็ตเพลส กรณีเผยแพร่ข้อมูลเท็จเกี่ยวกับเรื่องความมั่นคง จนอาจสร้างความสับสนให้กับผู้คนในสังคมนายภุชพงค์ กล่าวว่า ได้รับมอบอำนาจจากนายพุทธิพงษ์ ปุณณกันต์ รมว.ดีอีเอส ให้มาแจ้งความดำเนินคดีต่อแอดมินหรือผู้ดูแลกลุ่มรอยัลลิสต์มาร์เก็ตเพลส โดยเฉพาะนายปวิน ชัชวาลพงศ์พันธ์ นักวิชาการและผู้ลี้ภัยทางการเมือง ในความผิดตาม พ.ร.บ.คอมพิวเตอร์ มาตรา 14 (3) นำเข้าสู่ระบบคอมพิวเตอร์ซึ่งข้อมูลคอมพิวเตอร์ใดๆ อันเป็นความผิดเกี่ยวกับความมั่นคง แห่งราชอาณาจักรหรือความผิดเกี่ยวกับการก่อการร้ายตามประมวลกฎหมายอาญา ซึ่งเบื้องต้นตรวจสอบแล้วมี 6 ประเด็นที่เข้าข่ายความผิด ซึ่งเป็นหน้าที่ของตำรวจที่จะสืบสวนสอบสวนต่อไปทั้งนี้ ขอแนะนำให้ประชาชน ไม่เผยแพร่ข้อมูลในกลุ่มต่อ เพราะอาจจะมีความผิดตาม พ.ร.บ.คอมพิวเตอร์ ม.14 (5)อย่างไรก็ตาม ภายหลังรับเอกสารหลักฐาน พ.ต.ท.กฤช ระบุว่า หลังจากนี้ ทางตำรวจจะรับเรื่องไว้ดำเนินการตามขั้นตอนทางกฎหมาย สำหรับกรณีที่นายปวิน พักอาศัยอยู่ต่างประเทศ แล้วอาจเป็นอุปสรรคต่อการดำเนินคดีนั้น ส่วนนี้ ปอท.จะประสานกับ ตำรวจ ตม. ต่อไป
รองปลัดกระทรวงดิจิทัลฯ เข้าแจ้ง ปอท. เอาผิด ปวิน ชัชวาลพงศ์พันธ์ ในฐานะแอดมินเพจ ปมเผยแพร่ข้อความกระทบความมั่นคง พงส.เตรียมประสาน ตม. เนื่องจากเจ้าตัวอยู่ต่างประเทศ
ปวิน ชัชวาลพงศ์พันธ์,แจ้งจับปวิน,อ.ปวิน,รอยัลลิสต์มาร์เก็ตเพลส,ข่าวทั่วไป